Grupo ti Jolo

Ti Grupo ti Jolo ket maysa nga aktibo a grupo dagiti bulkan idiay isla ti Jolo ti akin-abagatan a Filipinas.
Ti Programa ti Global a Bulkanismo ket ilistana ti Jolo a kas maysa kadagiti aktibo a bulkan iti Filipinas bayat a ti Instituto ti Filipinas iti Bulkanolohia ken Sismolohia (PHIVOLCS) ket naipagtitipon a nangilista ti grupo a kas ti Bud Dajo, maysa kadagiti eskoria a kono iti isla.

Lokasion
Ti Jolo ket bulkaniko nga isla a mabirukan idiay  nga abagatan a laud ti akin-abagatan nga ungto ti Peninsula ti Zamboanga ti Isla ti Mindanao.  Ti isla ket paset ti Purpuro ti Sulu, idiay probinsia ti Sulu, a mabirukan idiay Agwaywayas a Rehion iti Muslim a Mindanao, maysa kadagiti rehion ti Filipinas.

Dagiti pisikal a langa
Ti agsukog ti pigura ti walo nga isla ket agarup a  iti ayan ti kaatiddogan a pasetna, agarup a iti kalawana ken agarup a  iti kaakikidan a pasetna.  Ti bulkaniko nga isla ket napunno kadagiti eskoria a kono,  dagiti preatiko a kono, dagiti piraklastiko a kono, dagiti maar ken dagiti abut ti bulkan a danaw.  

Ti kangatuan a puntos ti isla ket ti Bantay Tumatangas"Jolo - Synonyms & Subfeatures" . Programa ti Global a Bulkanismo. Naala idi 2011-01-28. nga addaan ti kangato iti  ti asl. Ti Bud Dajo ket addaan ti kangato iti  asl. 

Ti Guimba, Matanding, ken Sungal, ket isu dagitoy dagiti bulkaniko a kono nga asideg iti Bud Dajo.  Dagiti uppat nga abut ti bulkan a danaw ket mabirukan pay iti daytoy nga isla: ti Danaw Seit, Danaw Panamao, Danaw Timpuak ken Abut ti Bukan a Danaw Sani.  Ti solpatariko nga aktibidad ket mabirukan met idiay Danaw Seit.

Aktibidad ti bulkan
Idi Enero 4, 1641, ti bulkaniko a panagbettak ket kaaduan nga inabbonganna ti Mindanao iti sipnget ken nangipatulod ti panagarbis ti dapo iti ad-adayo ngem Cebu ken Panay. Naireporta a ti dayta a panawen a nagtaud manipud ti bassit nga isla a "kasumbangir ti nangruna a karayan ti Jolo" ken ti laeng mabalin a taudan ti panagbettak idiay Jolo ket ti Bantay Dakula idiay asideg ti Danaw Panamao.  Manipud kadagiti naudi a panagadal, ti panagbettak ket kanungpalan a naigupit iti Bantay Parker idiay Abagatan a Cotabato.

Ti tsunami ket napasamak idi 1897, ken naipampamattian a gapuanan babaen ti lokal a submarino a panagbettak idi 21 Septiembre 1897. Mabalin a daytoy a panagbettak ket naisentro idiay Danaw Seit, ti bulkaniko a maar nga adda pay laeng iti aktibo a solpatara.

Dagiti bulkan ti Grupo ti Jolo ket ubbingda pay ken naikeddengda nga aktibo gapu kadagiti mabalin a panagbettak a naibagbaga dita ngato.

Heolohia
Ti kita ti bato ket kaaduan a basalto ken andesita.

Ti Grupo ti Jolo ket paset ti Bulkaniko nga Arko ti Sulu, maysa kadagiti dua nga akin-amianan a daya nga ima ti Plata Sundae a kadinnungparan ti Aggungunay a Barikes ti Filipinas. Daytoy ket lugar ti kankanayon nga aggingined ken bulkaniko nga aktibidad.

Kasla met dagiti kaaduan a bulkan ti dati a Sultanato ti Sulu, ti grupo ket saan unay a sientipiko a naad-adal.

Amin dagiti bulkan ti Filipinas ket paset ti Singsing ti Apuy ti Pasipiko.

Kitaen pay
Listaan dagiti aktibo a bulkan ti Filipinas
Listaan dagiti mabalin nga aktibo a bulkan ti Filipinas
Listaan dagiti di aktibo a bulkan ti Filipinas
Instituto ti Filipinas iti Bulkanolohia ken Sismolohia
Bulkan

Dagiti nagibasaran

 Dagiti akinruar a silpo 

 Instituto ti Filipinas iti Bulkanolohia ken Sismolohia (Phivolcs) 

Kategoria:Dagiti estratobulkan
Kategoria:Banbantay ti Filipinas
Kategoria:Dagiti aktibo a bulkan ti Filipinas